Príloha 4

Návrh kúpnej zmluvy
uzatvorená podľa § 409 a nasl. Obchodného zákonníka č. 513/1991 Zb. v znení
neskorších predpisov (ďalej len „Zmluva“)
Zmluvné strany

1.1 Objednávateľ

Názov:		AEQUOPUS s.r.o.
Sídlo:      		Jókaiho 642, 946 19 Číčov
Zastúpený:     		Mgr. Karel Hostomský

IČO:         		50258401
DIČ:   		2120283440
IČ DPH		SK2120283440

Bankové spojenie:  	
IBAN:                                               	

Tel:       		+421 908 440 990
E-mail:		khostomsky@gmail.com
(ďalej aj ako „Objednávateľ“)

a

1.2	Dodávateľ

Obchodné meno:				
Sídlo:					
			
Zastúpený:						

IČO:							
DIČ:				
IČ DPH:			


Bankové spojenie:
IBAN:

Tel.:
Email:
Zástupca vo veciach technických:
(ďalej aj ako „Dodávateľ“)


Preambula

Objednávateľ predložil cenovú ponuku na dodanie tovarov v rámci zákazky „Technológia na výrobu ovocnej šťavy“ (ďalej aj ako „obstarávanie“). V rámci obstarávania bol Dodávateľ úspešným uchádzačom a na základe tejto skutočnosti a predloženej ponuky Dodávateľa sa Zmluvné strany v súlade s platnými právnymi predpismi rozhodli uzatvoriť túto Zmluvu.
Čl. I.
Východiskové podklady a údaje

1.	Podkladom pre uzatvorenie tejto Zmluvy je cenová ponuka Dodávateľa doručená Objednávateľovi, ktorá tvorí prílohu tejto Zmluvy. 

2. 	Dodávateľ sa zaväzuje dodať pre Objednávateľa tovary v rámci zákazky „Technológia na výrobu ovocnej šťavy“ (ďalej aj ako „Technológia na výrobu ovocnej šťavy“ alebo „Tovar“) a Objednávateľ sa zaväzuje za podmienok podľa Zmluvy od Dodávateľa prevziať a zaplatiť cenu za dodanie Technológie na výrobu ovocnej šťavy.

3. 	Požadované technické parametre jednotlivých tovarov predstavujúcich Technológiu na výrobu ovocnej šťavy  sú uvedené v prílohách k tejto Zmluve (ďalej vo vzťahu k technickým parametrom len ako „Technická špecifikácia Technológie“).



Čl. II.
Predmet zmluvy

1. 	Predmetom zmluvy je dodanie tovarov v rámci zákazky „Technológia na výrobu ovocnej šťavy“.

2.	Predmetom zmluvy je záväzok Dodávateľa riadne a včas dodať Objednávateľovi Technológie na výrobu ovocnej šťavy s určenými technickými parametrami podľa Technickej špecifikácie Technológie uvedenej v prílohách tejto Zmluvy  a záväzok Objednávateľa zaplatiť Dodávateľovi cenu za dodanie Technológie na výrobu ovocnej šťavy podľa Čl. V. a VI. tejto Zmluvy.
    

Čl. III.
Práva a povinnosti zmluvných strán

1.	Dodávateľ sa zaväzuje dodať pre Objednávateľa Tovar uvedený v čl. II. tejto zmluvy Dodávateľom za podmienok dohodnutých v tejto Zmluve. 
2. 	Objednávateľ sa zaväzuje poskytovať Dodávateľovi súčinnosť potrebnú na dodanie Technológie na výrobu ovocnej šťavy , prevziať danú Technológiu na výrobu ovocnej šťavy  a zaplatiť za jej dodanie dohodnutú cenu. 
3. 	Zmluvné strany potvrdzujú, že sa v plnom rozsahu zoznámili s rozsahom a povahou dodávanej  Technológie na výrobu ovocnej šťavy  že sú im známe technické, kvalitatívne, materiálové, časové a iné podmienky na jej dodanie a že Dodávateľ disponuje takými kapacitami a odbornými znalosťami, ktoré sú na jej dodanie potrebné. 

Čl. IV.
Čas a miesto dodania Tovaru

1. 	Dodávateľ sa zaväzuje dodať Technológiu na výrobu ovocnej šťavy podľa čl. II. tejto zmluvy a odovzdať ju Objednávateľovi v týchto termínoch:
Termín začatia dodania predmetu zmluvy: do 3 (troch) dní od doručenia záväznej objednávky 
Termín dokončenia dodania predmetu zmluvy: najneskôr do  30.09.2024 
2. 	Dodávateľ je povinný bezodkladne písomne informovať Objednávateľa o vzniku akejkoľvek udalosti, ktorá môže mať vplyv na riadne a včasné dodanie daného Tovaru.
3. 	Nedodržanie termínu dokončenia dodania daného Tovaru Dodávateľom podľa bodu. 1 tohto článku z dôvodov na jeho strane má za následok uplatnenie sankcie voči Dodávateľovi vo forme zmluvnej pokuty v zmysle čl. X. bod. 1 tejto zmluvy.
4. 	Dodávateľ splní svoj záväzok dodať daný Tovar jeho riadnym dodaním, , a odovzdaním Tovaru Objednávateľovi v mieste určenom na dodanie Tovaru, ktorým je adresa sídla Objednávateľa. 

Za dodanie Tovaru sa považuje deň, kedy bol zmluvnými stranami podpísaný protokol o odovzdaní a prevzatí Tovaru.
Objednávateľ nie je povinný prevziať Tovar, ktorý vykazuje zjavné vady, ktorý nie je prevádzkyschopný alebo ktorý preukázateľne nespĺňa podmienky Technickej špecifikácie technológie. V prípade zistených vád alebo nedostatkov priamo pri preberacom konaní tieto uvedie zodpovedná osoba Objednávateľa zápisom a vyzve Dodávateľa k odstráneniu vád a nedostatkov s uvedením termínu ich odstránenia.

5. 	Ak po protokolárnom odovzdaní Tovaru Objednávateľovi budú zistené vady Tovaru, je Dodávateľ povinný tieto odstrániť na vlastné náklady (záručná doba viď čl. VII. tejto zmluvy).
6. 	Dodržanie času plnenia podľa bodu 1 tohto článku zo strany Dodávateľa je závislé od riadneho a včasného spolupôsobenia Objednávateľa dohodnutého v tejto zmluve. Dodávateľ nie je v omeškaní so splnením záväzku po dobu, počas ktorej nemohol plniť svoje povinnosti následkom okolností vzniknutých na strane Objednávateľa, pričom termín plnenia sa o tento čas predlžuje bez nároku Objednávateľa na uplatnenie sankcií.


Čl. V.
Cena Tovaru

1. 	Dohodnutá cena za dodanie Tovaru v rozsahu čl. II. tejto zmluvy je stanovená v súlade so zákonom č. 18/1996 Z. z. o cenách v znení neskorších predpisov, vyhlášky MF SR č. 87/1996 Z.z., ktorou sa vykonáva zákon NR SR č. 18/1996 Z.z. o cenách a je doložená cenovou ponukou dodávateľa, ktorá tvorí prílohu tejto zmluvy.
2. 	Dohodnutá celková cena predmetu zmluvy je nasledovná:
„Technológia na výrobu ovocnej šťavy“
Cena bez DPH:		.......................... €, (slovom: ..................................... Eur)
DPH 20 %:		.......................... €, (slovom: ..................................... Eur)
Cena s DPH:		.......................... €, (slovom: ..................................... Eur)
(ďalej len „Cena za Tovar“)
3. 	V cene sú zahrnuté všetky náklady dodávateľa na dodanie tovarov. Dodávateľ nie je oprávnený jednostranne zvýšiť dohodnutú cenu tovarov.
	
4. 	Ak dôjde k zániku zmluvy z dôvodov na strane Objednávateľa, vzniká Dodávateľovi nárok na úhradu nákladov, ktoré mu preukázateľne a oprávnene vznikli v súvislosti s objednaním a dodaním Tovaru do dňa zániku zmluvy. 

Čl. VI.
Platobné podmienky

1. 	Platba Ceny za Tovar bude uskutočnená na základe faktúr, ktoré budú obsahovať všetky náležitosti podľa Zákona o DPH a náležitosti dohodnuté podľa tejto Zmluvy, najmä:
a) číslo Zmluvy Objednávateľa (Dodatku k Zmluve),
b) obchodné mená Objednávateľa a Dodávateľa, adresy ich sídla, miesta podnikania, IČO, DIČ, IČ DPH,
c) poradové číslo faktúry,
d) dátum vystavenia faktúry,
e) dátum dodania predmetu plnenia,
f) dátum splatnosti faktúry podľa Zmluvy (Dodatku k Zmluve),
g) označenie peňažného ústavu a číslo účtu Dodávateľa, na ktoré má byť faktúra uhradená,
h) označenie častí Tovaru, ktorých sa fakturácia dotýka a uvedenie sumy za každú fakturovanú časť Tovaru,
i) názov dodaného Tovaru
j) výška sumy požadovanej na zaplatenie v EUR bez DPH zaokrúhlená na dve desatinné miesta,
k) uvedenie slovnej informácie „prenesenie daňovej povinnosti“ – u Dodávateľa, platiteľa DPH
l) odtlačok pečiatky a podpis zástupcu oprávneného konať v mene Dodávateľa.


2. 	Cenu za Tovar sa Objednávateľ zaväzuje zaplatiť na základe faktúr, ktoré Dodávateľ preukázateľne doručí Objednávateľovi, v platnej mene Slovenskej republiky a to nasledovne:
2.1 Objednávateľ uhradí dodávateľovi po nadobudnutí účinnosti tejto zmluvy zálohu vo výške 50% z celkovej Ceny za Tovar s DPH.

Splatnosť zálohovej faktúry je do 3 (troch) pracovných dní odo dňa doručenia faktúry Objednávateľovi v súlade s týmto článkom Zmluvy. Platba bude vyhotovená bezhotovostným spôsobom na účet Dodávateľa uvedený na príslušnej faktúre.

2.2 Zvyšnú časť Ceny za Tovar  vo výške 50% z celkovej Ceny za Tovar s DPH, je Dodávateľ oprávnený vyfakturovať Objednávateľovi 15 dní pred vyskladnením Tovaru u dodávateľa (resp. výrobcu) Tovaru 

Splatnosť faktúry zvyšnej časti Ceny za Tovar je do 3 (troch) pracovných  dní odo dňa doručenia faktúry Objednávateľovi v súlade s týmto článkom Zmluvy. Platba bude vyhotovená bezhotovostným spôsobom na účet Dodávateľa uvedený na príslušnej faktúre.
3. 	V prípade, že faktúra nebude obsahovať náležitosti uvedené v tejto zmluve, Objednávateľ je oprávnený vrátiť faktúru Dodávateľovi na doplnenie. V takom prípade sa preruší plynutie lehoty splatnosti a nová lehota splatnosti začne plynúť doručením opravenej faktúry Objednávateľovi.
4. 	Cena za Tovar sa považuje za uhradenú v deň, kedy bola čiastka pripísaná na účet Dodávateľa. Zaplatenie faktúry neznamená prevzatie tovaru Objednávateľom.

Čl. VII.
Záručná doba a zodpovednosť za vady

1. 	Dodávateľ zodpovedá za to, že predmet zmluvy je dodaný na základe predloženej cenovej ponuky a podľa podmienok dohodnutých v tejto zmluve a všeobecne záväzných právnych predpisov a že počas plynutia záručnej doby bude mať vlastnosti dohodnuté v tejto zmluve.
2. 	Dodávateľ zodpovedá za vady, ktoré má dodaný Tovar v čase jeho odovzdávania Objednávateľovi a počas záručnej doby.  
3. 	Záručná doba na dodaný tovar je 24 mesiacov a začína plynúť dňom protokolárneho odovzdania tovaru Dodávateľom Objednávateľovi. 
4. 	Pre prípad vád daného dodaného Tovaru počas záručnej doby má Objednávateľ právo požadovať odstránenie vady a Dodávateľ má povinnosť túto bezodplatne odstrániť.
5. 	Objednávateľ sa zaväzuje, že prípadnú reklamáciu vady daného Tovaru uplatní bezodkladne po jej zistení písomnou formou u Dodávateľa.
6. 	Dodávateľ sa zaväzuje začať s odstraňovaním prípadných vád daného Tovaru bezodkladne po uplatnení oprávnenej reklamácie a zistené vady na vlastné náklady odstrániť v čo najkratšom technicky možnom čase podľa písomnej dohody zmluvných strán.

Čl. VIII.
Odovzdanie a prevzatie Tovaru

1. 	Začatie realizácie zákazky je do 3 (troch) dní od doručenia záväznej objednávky Objednávateľom Dodávateľovi.
2. 	Dodávateľ sa zaväzuje najmenej 3 (tri) pracovné dni pred odovzdaním Tovaru, , písomne vyzvať Objednávateľa na jeho prevzatie. Zmluvné strany sa dohodnú na presnom čase odovzdania a prevzatia Tovaru.
3. 	O priebehu preberacieho konania spisuje Objednávateľ v súčinnosti s Dodávateľom preberací protokol o odovzdaní a prevzatí Tovaru, ktorý dostane každá zo zúčastnených strán. Protokol okrem základných údajov o zmluvnom vzťahu bude obsahovať aj:
· súpis odovzdaných dokladov,
· atesty a certifikáty výrobkov,
· dátum a podpisy oprávnených zástupcov zmluvných strán.

4. 	Nedostatkom (vadou) dodaného Tovaru sa rozumie odchýlka v kvalite, rozsahu a parametroch Tovaru stanovených touto zmluvou, technickými normami a všeobecne záväznými právnymi predpismi.

Čl. IX.
Zmluvné pokuty

1. 	V prípade omeškania Dodávateľa s dodaním a odovzdaním predmetu zmluvy v dohodnutom čase dodania v zmysle čl. IV. tejto zmluvy zaplatí Dodávateľ Objednávateľovi zmluvnú pokutu vo výške 0,05 % z celkovej dohodnutej Ceny za Tovaru uvedenej v čl. V. tejto zmluvy za každý začatý deň omeškania.
2. 	V prípade omeškania Objednávateľa s úhradou faktúry zaplatí Objednávateľ Dodávateľovi zmluvnú pokutu vo výške 0,05 % z dlžnej čiastky za každý začatý deň omeškania.

Čl. X.
Vyššia moc

1. 	Pre účely tejto zmluvy sa vyššou mocou rozumie každá vonkajšia udalosť alebo okolnosť výnimočného a neodvratného charakteru, ktorú zmluvné strany nemohli predvídať a ovplyvniť pri podpisovaní zmluvy a ktorá znemožňuje dodanie časti alebo celého predmetu zmluvy, napr. vojna, mobilizácia, živelné pohromy a pod.
2. 	V prípade, že by vyššia moc spôsobila prerušenie plnenia zmluvných záväzkov o viac ako 30 kalendárnych dní, zmluvné strany sa dohodnú na iných opatreniach, prípadne na iných postupoch týkajúcich sa ďalšej realizácie zmluvy. O dobu prerušenia prác na dodaní tovaru, o dobu nutnú na obstaranie tovarov na opravu predmetu zmluvy a na vykonanie opravy tovaru poškodeného vyššou mocou sa posúva termín dodania tovaru, ak sa zmluvné strany nedohodnú inak.
3. 	Ak sa splnenie tejto zmluvy stane nemožným do 3 mesiacov od vyskytnutia sa vyššej moci, strana, ktorá sa bude chcieť odvolať na vyššiu moc, požiada druhú stranu o úpravu zmluvy vo vzťahu k predmetu, cene a času plnenia. Ak nedôjde k dohode, má strana, ktorá sa odvolala na vyššiu moc, právo odstúpiť od zmluvy. Účinky odstúpenia nastanú dňom doručenia oznámenia o odstúpení druhej strane.
4. 	V prípade vyššej moci nie je zmluvná strana, ktorej sa vyššia moc priamo týka, v omeškaní s plnením záväzku vyššou mocou dotknutej zmluvnej povinnosti a oprávnená strana nemá nárok na prípadnú zmluvnú pokutu spojenú s omeškaním takejto povinnosti, a to počas trvania vyššej moci, až do doby nevyhnutnej na nápravu následkov spôsobených vyššou mocou. Pri nesplnení zmluvnej povinnosti dotknutej vyššou mocou, ktorá spôsobí omeškanie druhej zmluvnej strany, táto taktiež nie je v omeškaní.

Čl. XI.
Ostatné ustanovenia

1. 	Dodávateľ bude informovať Objednávateľa o stave dodávky Tovaru priebežne na požiadanie Objednávateľa, podľa jeho potreby a po vzájomnej dohode.
2. 	Dodávateľ prehlasuje, že má odbornú spôsobilosť a oprávnenie dodať Tovar, ktorý je predmetom tejto zmluvy.
3. 	Oprávnení zamestnanci Objednávateľa, MPRV SR, orgánov Európskej únie a ďalšie oprávnené osoby v súlade s právnymi predpismi SR a EÚ môžu vykonávať voči Dodávateľovi kontrolu/audit obchodných dokumentov a vecnú kontrolu v súvislosti s realizáciou zákazky a Dodávateľ je povinný poskytnúť súčinnosť v plnej miere.

Čl. XII.
Odstúpenie od zmluvy

1. 	Podstatné porušenia zmluvných ustanovení má za následok, že zmluvné strany môžu využiť právo odstúpenia od zmluvy podľa § 344 a nasl. Obchodného zákonníka.
2. 	Za podstatné porušenia zmluvy zo strany Dodávateľa sa považuje:
· omeškanie dodania o viac ako 30 dní oproti schválenému časovému harmonogramu,
· nedodržanie kvality dodávky predmetu zmluvy.
3. 	Za podstatné porušenie zmluvy zo strany Objednávateľa sa považuje omeškanie Objednávateľa so zaplatením Ceny za Tovar v súlade s Čl. IV. bod 2. tejto zmluvy.
4.	K odstúpeniu od zmluvného vzťahu Objednávateľa dôjde a táto zmluva zaniká dňom preukázateľného doručenia písomného odstúpenia Dodávateľovi a to so všetkými právami, ktoré z toho titulu Objednávateľovi vzniknú v zmysle príslušných ustanovení Obchodného zákonníka.
5. 	Právo na náhradu škody zostáva zachované aj po odstúpení od zmluvy. Odstúpenie od zmluvy sa nedotýka nároku na zaplatenie zmluvnej pokuty.

Čl. XIII.
Záverečné ustanovenia

1. 	Zmluvné vzťahy touto zmluvou bližšie neupravené sa spravujú príslušnými ustanoveniami Obchodného zákonníka a iných všeobecne záväzných právnych predpisov vzťahujúcich sa na zmluvné záväzky vyplývajúce z tejto zmluvy.
2. 	Zmluva nadobúda platnosť a účinnosť dňom jej podpisu oprávnenými zástupcami zmluvných strán. 
3. 	Zmeny alebo doplnky k tejto zmluve je možné robiť len formou očíslovaných písomných dodatkov so súhlasom oboch zmluvných strán. 
4. 	Neoddeliteľnou súčasťou tejto zmluvy je:
· Technická špecifikácia_Technológia na výrobu ovocnej šťavy

5. 	Táto zmluva je vyhotovená v štyroch rovnopisoch, z ktorých Objednávateľ dostane dva rovnopisy a Dodávateľ tiež dva rovnopisy.
6. 	Zmluvné strany vyhlasujú, že obsah tejto zmluvy je prejavom ich slobodnej, vážnej a určitej vôle, že nebola uzatvorená v tiesni ani za nápadne nevýhodných podmienok, prečítali si ju, jej obsahu porozumeli a na znak súhlasu s jej obsahom túto zmluvu vlastnoručne podpisujú.







V Číčove, dňa .........................                                      	V ............................., dňa ..............................                                                       


Za Objednávateľa:                                                                              Za Dodávateľa:



................................................................................                                      ...............................................................................
             AEQUOPUS s.r.o
       Mgr. Karel Hostomský

